Diari Oficial de la Generalitat Valenciana


Sumari del DOGV 8423, del 14-11-2018 (2018/10846)

Informació pública de l'aprovació de l'informe ambiental i territorial estratègic de l'estudi de detall als carrers de Dolores Marqués i del Cercle de Belles Arts. Expedient 03635/2018/000199..
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8423

Data del DOGV
:   14-11-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2018/10571


Data del document
:   29-10-2018

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'aprovació de l'informe ambiental i territorial estratègic de l'estudi de detall als carrers de Dolores Marqués i del Cercle de Belles Arts. Expedient 03004/2018/000199.. [2018/10606]  
La Junta de Govern Local de l'Ajuntament de València, en sessió celebrada el 19 d'octubre de 2018, va adoptar l'acord que, en la part dispositiva, diu literalment el següent:  
  
«Primer. Concloure que la proposta de l'estudi de detall als carrers de Dolores Marqués i del Cercle de Belles Arts de València no té efectes significatius sobre el medi ambient, d'acord amb els criteris establits en l'annex VIII de la Llei d'ordenació del territori, urbanisme i paisatge (LOTUP).  
Segon. Resoldre favorablement l'avaluació ambiental i territorial estratègica pel procediment simplificat de la proposta de l'estudi de detall als carrers de Dolores Marqués i del Cercle de Belles Arts de València, i designar com a alternativa més idònia mediambientalment en aquesta actuació l'alternativa 3 descrita en el DIE. Caldrà tindre en compte que durant la fase d'execució del projecte s'han de prendre les mesures oportunes per a satisfer la normativa en matèria de contaminació acústica i atmosfèrica vigent en el moment de realització de les obres, així com que en els projectes de construcció dels edificis residencials es tindrà en compte l'aïllament acústic a utilitzar en la part de l'edificació que dona al carrer Dolores Marqués per a assolir els objectius de qualitat acústica mencionats en el Mapa estratègic de soroll de València.  
Tercer. Donar compte del contingut de la resolució d'informe ambiental i territorial estratègic pel procediment simplificat a tots els interessats que apareguen en la tramitació ambiental d'aquesta actuació, incloent-hi aquest informe en la documentació de l'instrument de planejament urbanístic, i identificar com a públic interessat l'Associació de Veïns de Benimaclet.  
Quart. Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
Cinqué. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjuí dels recursos que, si és el cas, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sisé. La present resolució d'informe ambiental i territorial estratègic pel procediment simplificat perdrà la vigència i cessarà la producció dels efectes que li són propis, si una vegada publicat en el Diari Oficial de la Generalitat Valenciana, no s'ha procedit a l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
  
València, 29 d'octubre de 2018.- El secretari: Manuel Latorre Hernández.